
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 960 

9 Σεπτεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μετατροπή θέσεων κλάδου γιατρών Ε.Σ.Υ. του Εθνι¬ 
κού Κεντρικού Αμεσης Ε3οήθειας (ΕΚΑΒ) . 1 

Αναγνώριση εργαστηρίων ως Κέντρων Αναφοράς Ερ¬ 
γαστηριακού Ελέγχου Τροφίμων, Ποτών και Νερών 

/ Πόσιμων και θαλασσινών) . 2 

Ίδρυση μόνιμου καταφυγίου θηραμάτων στην Κοινό¬ 
τητα Αγίων Αναργύρων Ν. Φλώρινας . 3 

Τροποποίηση ορίων μόνιμου καταφυγίου θηραμάτων 
στο Νυμφαίο Ν. Φλώρινας . 4 


Τροποποίηση της συστατικής πράξης του δημοτικού 
νομικού προσώπου με την επωνυμία «Σχολική Επι¬ 
τροπή 6ου Δημοτικού Σχολείου και 6ου Νηπιαγω¬ 
γείου» του Δήμου Ελευθερίου - Κορδελιού του Ν. 

Θεσσαλονίκης». 5 

Τροποποίηση απόφασης απαγόρευσης κυνηγίου στην 
λίμνη Στυμφαλίας Κορινθίας. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α1β/7060/Φ3 (1) 

Μετατροπή θέσεων κλάδου γιατρών Ε.Σ.Υ. του Εθνικού 
Κεντρικού Άμεσης Βοήθειας (ΕΚΑΒ). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 25 παρ. 1 του Ν. 1397/83 
(ΦΕΚ 143/Α/85). 

2. Τις διατάξεις του Ν. 2519/97 (ΦΕΚ 165/Α/97). 

3. Τις διατάξεις του άρθρου 7 παρ. 6 του Ν. 1579/85 
(ΦΕΚ 217/Α/85). 

4. Τις διατάξεις των άρθρων 56 και 64 του Ν. 2071/92 
(ΦΕΚ 128/Α/92). 

5. Τις διατάξεις του άρθρου 8 παρ. 5 του Ν. 2194/94 
(ΦΕΚ 34/Α/94). 

6. Την αριθ. ΔΥ3α/οικ. 878/96 (ΦΕΚ 924/Β/96) από¬ 
φαση ανάθεσης αρμοδιοτήτων στους Υφυπουργούς 
Υγείας και Πρόνοιας. 


7. Την αριθμ. 110 7147/1239/0006Α/96 (ΦΕΚ 922/ 
Β/96) απόφαση ανάθεσης αρμοδιοτήτων στον Υφυ¬ 
πουργό Οικονομικών. 

8. Την αριθ. ΔΙΔΚ/Φ1/23470/20/10/97 (ΦΕΚ 924/Β/ 
97) απόφαση ανάθεσης αρμοδιοτήτων στον Υφυπουργό 
Εσωτ. Δημ. διοίκησης και Αποκέντρωσης με την οποία συ¬ 
μπληρώθηκε η όμοια αριθμ. ΔΙΔΚ/Φ1/20199/97 (ΦΕΚ 
801/Β/97). 

9. Τις διατάξεις του άρθρου 1 παρ. 2 του ν. 2469/97 
(ΦΕΚ 38/Α/97) και το γεγονός ότι από τις διατάξεις της 
απόφασης αυτής εκτιμάται ότι η επί πλέον ετήσια δαπάνη 
που θα απαιτηθεί ανέρχεται στο ποσό των οκτώ εκατομ¬ 
μυρίων οκτακόσιων πενήντα χιλιάδων (8.850.000) δρχ. και 
θα προβλέπεται για τα επόμενα έτη στον προϋπολογισμό 
του ΕΚΑΒ. 

Για το τρέχον έτος η σχετική δαπάνη θα βαρύνει τον 
προϋπολογισμό του Υπουργείου Υγείας και Πρόνοιας 
(Φ210-ΚΑΕ 5173), θα προσδιορισθεί και θα δεσμευθεί 
κατά την έγκριση πλήρωσης των θέσεων. 

10. Την αριθ. 15/2.6.98 απόφαση του Δ.Σ. του ΕΚΑΒ, 
αποφασίζουμε: 

Δύο (2) κενές θέσεις κλάδου γιατρών ΕΣΥ ειδικότητας 
Καρδιολογίας και Βαθμού Επιμ. Β', που έχουν συσταθεί με 
την αριθ. Υ4α/3364/1994 (ΦΕΚ 335/Β/94 Υπουργική 
Απόφαση στο Εθνικό Κέντρο Άμεσης Βοήθειας, μετα- 
τρέπονται σε θέση Διευθυντή και Επιμ. Α' Αναισθησιολο- 
γίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 1998 

01 ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΣΤ. ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΜΑΝ. ΣΚΟΥΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΒΙ/οικ. 5508 (2) 

Αναγνώριση εργαστηρίων ως Κέντρων Αναφοράς Εργα¬ 
στηριακού Ελέγχου Τροφίμων, Ποτών και Νερών / Πό¬ 
σιμων και θαλασσινών). 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1 ■ Το άρθρο 19 παρ. 3 του Ν. 2519/1997 (ΦΕΚ 165 Α'). 

2. Το άρθρο 3 παρ. 4 του Ν. 2519/1997 (ΦΕΚ 165 Α’). 

3. Την υπ’ αριθμ. Α1β/4841/79 Υγειονομική Διάταξη. 

4. Την υπ’ αριθμ. Α5/288/ΦΕΚ 53/20.2.86 Υπουργική 
Απόφαση. 

5. Την 89/397/Ε.Ο.Κ. Κοινοτική οδηγία όπως αυτή 
εναρμονίστηκε με το άρθρο 12α του κώδικα τροφίμων και 
ποτών «Επίσημος έλεγχος τροφίμων». 

6. Την επιστολή του Υφυπουργού Υγείας Μ. Σκουλάκη 
προς τον Πρόεδρο του ΚΕΣΥ. 

7. Την υπ’ αριθμ. 34 της 141 απόφασής της Ολομέλειας 
του ΚΕΣΥ. 

8. Την ανάγκη υποστήριξης των λειτουργιών των Διευ¬ 
θύνσεων του Υπουργείου Υγείας και Πρόνοιας του Εθνι¬ 
κού Κέντρου Επιδημιολογικής Παρακολούθησης και πα¬ 
ρέμβασης (ΕΚΕΠΑΠ) και των Υγειονομικών Υπηρεσιών 
των Νομαρχιακών Αυτοδιοικήσεων σχετικά με τον υγειο¬ 
νομικό και εργαστηριακό έλεγχο τροφίμων, ποτών και νε¬ 
ρών (ποσίμων και θαλασσινών) με σκοπό την αποτελεσμα¬ 
τική προστασία και προαγωγή της Δημόσιας Υγείας. 

9. Οι όροι και οι προϋποθέσεις χρηματοδότησης των 
Κέντρων αυτών θα καθοριστούν στις σχετικές Προγραμ¬ 
ματικές Συμβάσεις. 

10. Την αρ. ΔΥ3α/οικ.878/96 κοινή απόφαση του Πρω¬ 
θυπουργού και του Υπουργού Υγείας και Πρόνοιας για την 
ανάθεση αρμοδιοτήτων, αποφασίζουμε: 

Α. Την αναγνώριση των πιο κάτω εργαστηρίων σαν Κέ¬ 
ντρα Αναφοράς Εργαστηριακού Ελέγχου Τροφίμων, Πο¬ 
τών και Νερών (Πόσιμα και θαλασσινά). 

1. Το Εργαστήριο Υγιεινής της Ιατρικής Σχολής του Πανε¬ 
πιστημίου Θεσσαλονίκης ως Κέντρο Αναφοράς Ελέγχου 
Νερών και Τροφίμων για τις Νομαρχιακές Αυτοδιοικήσεις 
των Υγειονομικών Περιφερε ιών Ανατολικής Μακεδονίας και 
Θράκης, Κεντρικής Μακεδονίας και Δυτικής Μακεδονίας. 

2. Το Εργαστήριο Υγιεινής της Ιατρικής Σχολής του Πα¬ 
νεπιστημίου Ιωαννίνων ως Κέντρο Αναφοράς Ελέγχου Νε¬ 
ρών και Τροφίμων για τις Νομαρχιακές Αυτοδιοικήσεις της 
Υγειονομικής Περιφέρειας Ηπείρου και Ν.Α. Κέρκυρας 
και Λευκάδας. 

3. Το Εργαστήριο Υγιεινής της Ιατρικής Σχολής του Πα¬ 
νεπιστημίου Πατρών ως Κέντρο Αναφοράς Ελέγχου Νε¬ 
ρών και Τ ροφίμων για τις Νομαρχιακές Αυτοδιοικήσεις της 
Υγειονομικής Περιφέρειας Δυτικής Ελλάδας και τις Ν.Α. 
Κεφαλληνίας και Ζακύνθου. 

4. Το Εργαστήριο Βακτηριολογίας - Παρασιτολογίας - Ζωο¬ 
νόσων και Γεωγραφικής Ιατρικής της Ιατρικής Σχολής του Πα¬ 
νεπιστημίου Κρήτης ως Κέντρο Αναφοράς Ελέγχου Νερών και 
Τροφίμων για την Υγειονομική Περιφέρεια Κρήτης. 

5. Το Εργαστήριο Μικροβιολογίας της Ιατρικής Σχολής 
του Πανεπιστημίου Αθηνών ως Κέντρο Αναφοράς Τυπο¬ 
ποίησης με Τεχνικές Μοριακής Βιολογίας των στελεχών 
που απομονώνονται από τρόφιμα και νερό από όλη την 
επικράτεια. 

Β. Την ανάθεση στα προαναφερόμενα Κέντρα Αναφο¬ 
ράς 1-4 των πιο κάτω αρμοδιοτήτων, τις οποίες θα 
ασκούν στις υγειονομικές περιφέρειες όπου υπάγονται: 


1. Να ελέγχουν τακτικά την πιστή τήρηση και εφαρμογή 
των διατάξεων της 3 και 4 σχετικής και ειδικότερα εκείνων 
των άρθρων που αναφέρονται στους εργαστηριακούς 
ελέγχους. 

2. Να κοινοποιούν τα αποτελέσματα των ελέγχων αυτών 
στις αρμόδιες Δ/νσεις Δημόσιας Υγείας και Υγιεινής Περι¬ 
βάλλοντος του Υπουργείου Υγείας και Πρόνοιας, προκει- 
μένου να δημιουργηθεί πλήρες αρχείο (σε περίπτωση θε¬ 
τικού αποτελέσματος η κοινοποίηση να είναι άμεση). 

3. Να τηρούν αρχείο παράλληλα με τις υγειονομικές 
υπηρεσίες των Νομαρχιακών Αυτοδιοικήσεων για τα νερά 
και τα τρόφιμα της περιοχής ευθύνης τους. 

4. Να διενεργούν 3 επιπλέον ελέγχους νερών ετησίως 
στα εμφιαλωτήρια, πέραν των προβλεπόμενων ελέγχων 
που πραγματοποιούνται από τις Εταιρείες εμφιαλώσεως. 
Οι δειγματοληπτικοί έλεγχοι στα εμφιαλωτήρια (πρωτογε¬ 
νές νερός, παραγωγική διαδικασία, υλικά εμφιάλωσης, 
αποθήκη) θα γίνονται κατά τους μήνες Απρίλιο, Ιούλιο και 
Νοέμβριο κάθε έτους. Σε περίπτωση που για οποιοδήποτε 
λόγο δεν λειτουργεί το εμφιαλωτήριο οι δειγματοληπτικοί 
έλεγχοι να γίνονται στο πρωτογενές νερό και στο προϊόν 
της αποθήκης. 

5. Να διενεργούν ελέγχους τροφίμων σε συνεργασία με 
το ΕΚΕΠΑΠ, σε περιπτώσεις εμφάνισης Τροφιμογενών 
και Υδατογενών Επιδημικών Εξάρσεων. Οι Εργαστηριακοί 
Έλεγχοι Τροφίμων σε συνεργασία με τις αρμόδιες Υγειο¬ 
νομικές Υπηρεσίες δύναται να επεκταθούν εφ’ όσον οι 
διαδικασίες της Επιδημιολογικής Διερεύνησης συνηγο- 
ρούνσε αυτό και σε επίπεδο Δευτερογενούς Παραγωγής 
και Μεταποίησης (π.χ. Βιομηχανίες Κρέατος, Κρεατο¬ 
σκευασμάτων, Γαλακτοκομικών, Ιχθυηρών, ετοίμων τρο¬ 
φίμων κ.ο.κ.) ή Πρωτογενούς Παραγωγής (π.χ. Πτηνοτρο¬ 
φεία, Εκτροφές Ζώων κ.ο.κ.) αλλά και Διακίνησης ή Πώ¬ 
λησης Προϊόντων Τροφίμων (π.χ. Υπεραγορές τροφίμων 
και αντίστοιχα σημεία πώλησης, Χώροι Διακίνησης και 
Αποθήκευσης Τροφίμων κ.λπ.). 

γ. Την ανάθεση στο Εργαστήριο Μικροβιολογίας της Ια¬ 
τρικής Σχολής του Πανεπιστημίου Αθηνών του εργαστη¬ 
ριακού ελέγχου τυποποίησης με τεχνικές μοριακής βιολο¬ 
γίας στελεχών που απομονώνονται από νερά και τρόφιμα 
που σχετίζονται με επιδημικές εξάρσεις κρουσμάτων σε 
ανθρώπους στα πλαίσια της επιδημιολογικής διερεύνησης 
και αντιμετώπισής τους: Για το σκοπό αυτό θα αποστέλλο- 
νται στο εν λόγω Κέντρο Αναφοράς τα στελέχη που απο¬ 
μονώνονται από τα υπόλοιπα Κέντρα Αναφοράς, καθώς 
και από το Κεντρικό Εργαστήριο Δημόσιας Υγείας (ΚΕΔΥ). 

Επισημαίνουμε ότι η συνεργασία μεταξύ των υγειονομι¬ 
κών υπηρεσιών των Νομαρχιακών Αυτοδιοικήσεων και της 
Κεντρικής Υπηρεσίας του Υπουργείου Υγείας και Πρό¬ 
νοιας κρίνεται αναγκαία για όλους τους ελέγχους, τακτι¬ 
κούς και έκτακτους, δειγματοληπτικούς κα: μη. 

Η απόφαση αυτή να δημοσιευθει στην Εφημερίδα της 
Κυβερνήσεως. 

Αθήνα, 20 Αυγούστου 1998 

Ο υφυπουρί υί 

ΕΜΜ. ΣΚΟΥΛΑΚΗ £ 

Αριθ. 3503 (3) 

Ίδρυση μόνιμου καταφυγίου θηραμάτων στην Κοινότητα 
Αγίων Αναργύρων Ν. Φλώρινας. 

Ο ΓΕΝΙΚΟΣ ΔΙΕΥΘΥΝΤΗΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1 Τις διατάξεις των άρθρων 253 και 254 παρ. 1,2, 3, 4 
του Ν.Δ 86/69 καθώς έχουν αντικατασταθεί με τα άρθρα 
3 και 4 παρ. 5, 6, 7,8 του Ν. 177/1975 «περί αντικαταστά- 
σεως και συμπληρώσεως διατάξεων τινών του Νομοθετι¬ 
κού Διατάγματος 86/1969 περί Δασικού Κώδικος». 

2. Τις διατάξεις τηςαριθμ. 414985/29.11.1985 (ΦΕΚ 
757/Β718.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

3. Τις διατάξεις του ν. 2503/30.5.97 «περί Διοίκησης - 
στελέχωσης οργάνωσης της Περιφέρειας». 

4. Την αριθμ. 3045/10.7.98 απόφαση του Γ.Γ.Π.Δ.Μ. 
περί παροχής εξουσιοδότησης. 

5. Την απόφαση του Κοινοτικού συμβουλίου 11/1997 
Κοινότητας Αναργύρων που προτείνει την απαγόρευση 
επ' αορίστου της λίμνης Χειμαδίτιδας. 

6. Την αριθμ. 1/26.1.1998 απόφαση του 2ου Κυνηγετι¬ 
κού Συμβουλίου Αμυνταίου που προτείνει την απαγό¬ 
ρευση επ’ αορίστου της λίμνης Χειμαδίτιδας. 

7. Την εισήγηση του Δασαρχείου Φλώρινας σε συνδυα¬ 
σμό με την ανάγκη ίδρυσης μόνιμου καταφυγίου θηραμά¬ 
των στην περιοχή λίμνη Χειμαδίτιδας για την προστασία, 
ανάπτυξη, αναπαραγωγή και εκμετάλλευση του θηραματι- 
κού πλούτου και της άγριας πανίδας της Χώρας μας, απο¬ 
φασίζουμε: 

Ιδρύουμε μόνιμο καταφύγιο θηραμάτων και απαγορεύ¬ 
ουμε για αόριστο χρόνο τη Θήρα κάθε θηράματος σε 
(26.500 στρέμματα) 26.000 στρέμματα υδάτινη έκταση 
και 500 στρέμματα γεωργική έκταση και πληροί τις προϋ¬ 
ποθέσεις για την κάλυψη των βασικών αναγκών του θηρά¬ 
ματος σε ότι αφορά την ησυχία, τροφή και νερό, στη θέση 
χειμαδίτιδα περιοχής Χειμαδίτιδας της κοινότητας Αγίων 
Αναργύρων του Νομού Φλώρινας. 

Η έκταση του καταφυγίου θηραμάτων περιβάλλεται από 
δρόμους γύρω από την λίμνη Χειμαδίτιδα. Αρχίζει από το 
εκκλησάκι του δρόμου Λιμνοχωρίου - Χειμάδι - Λεχόβου 


- Βαρυκού επάνω στον δρόμο και με κατεύθυνση Νοτιο¬ 
δυτική ακολουθεί τον δρόμο αριστερά με κατεύθυνση την 
Κοινότητα Αναργύρων. 

Κατά μήκος του δρόμου συναντάμε χαρακτηριστικό 
«γεφυράκι». 

Συνεχίζουμε με κατεύθυνση Νοτιοδυτική και σε από¬ 
σταση 3 (τριών) χιλιομέτρων περίπου, συναντάμε διασταύ¬ 
ρωση δύο δρόμων. Τα όρια ακολουθούν τον αριστερό 
δρόμο περιμετρικά της λίμνης, ενώ υπάρχει και άλλος δα- 
σόδρομος δεξιά που οδηγεί στο όρος. Από εκεί ακολουθεί 
τον δρόμο προς Αναργύρους μέχρι να συναντήσει τα Νε¬ 
κροταφεία Αναργύρων. Από εκεί με κατεύθυνση Βορειοα¬ 
νατολική ακολουθούν τον χωματόδρομο και περνόντας 
από την Αγροικία Ιωάννη Καρυπίδη (χοιροστάσιο), φθά¬ 
νουν στο κεντρικό κανάλι της λίμνης Χειμαδίτιδας προς 
την λίμνη Πετρών. Από εκεί συνεχίζει τον ίδιο χαλικό- 
δρομο και με κατεύθυνση Βορειοδυτική συναντάμε αγρο¬ 
τικό χωματόδρομο και με την ίδια κατεύθυνση αριστερά 
του δρόμου, φθάνει η οριογραμμή στο κεντρικό κανάλι 
των λιμνών Ζάζαρης - Χειμαδίτιδας όπου υπάρχει ξύλινο 
γεφυράκι. Από εκεί σε απόσταση 200 μέτρων συναντάμε 
το εκκλησάκι όπου και το σημείο εκκίνησης. 

Η δίωξη των «επιβλαβών» θηραμάτων μέσα στο καταφύ¬ 
γιο ενεργείται σύμφωνα με τα άρθρα 4 παρ. 7 του Ν. 
177/75 και 3 της 414985/29.11.85 κοινής απόφασης. 

Οι παραβάτες τιμωρούνται με τις ποινές που προβλέπο- 
νται από τα άρθρα 287 παρ. 9 και 18 του Ν.Δ. 86/69 «Δα¬ 
σικός Κώδικας» ή 9 παρ. 3 της 414985/29.11.85 κοινής 
απόφασης «μέτρα διαχείρισης της άγριας πτηνοπανί¬ 
δας». 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Αναπόσπαστο μέρος της απόφασης αυτής είναι το συ¬ 
νημμένο απόσπασμα χάρτη κλίμακας 1:20.000, όπως συ¬ 
ντάχθηκε και θεωρήθηκε από την Δ/νση Δασών Φλώρι¬ 
νας. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 Ν. 177/75 ΦΕΚ 205/Α/1975) και 
θα ισχύει από το κυνηγετικό έτος 1998 - 1999. 

Φλώρινα, 6 Αυγούστου 1998 

Ο Γενικός Διευθυντής 
ΧΡΗΣΤΟΣ ΝΑΤΟΣ 


ΧΑΡΤΗΣ ΣΕΛ. 4 

Αριθ. 1209 (4) 

Τροποποϊηοη ορίων μόνιμου καταφυγίου θηραμάτων στο 
Νυμφαίο Ν. Φλώρινας. 

Ο ΓΕΝΙΚΟΣ ΔΙΕΥΘΥΝΤΗΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1,2,3,4 
του Ν.Δ. 86/69 καθώς έχουν αντικατασταθεί με τα άρθρα 
3 και 4 παρ. 5,6, 7,8 του Ν. 177/1975 «περί αντικαταστά- 
σεως και συμπληρώσεως διατάξεων τινών του Νομοθετι¬ 
κού Διατάγματος 86/1969 περί Δασικού Κώδικος». 

2. Τις διατάξεις της αριθμ. 414985/29.11.1985 (ΦΕΚ 
757/Β718.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

3. Την 1158395/2825/28.6.1984 απόφαση του Γενικού 
Γραμματέα του Υπουργείου Γεωργίας με την οποία ιδρύ¬ 
θηκε μόνιμο καταφύγιο θηραμάτων στην περιοχή Νυμ¬ 
φαίου Νομού Φλώρινας. 

4. Τις διατάξεις του Ν. 2503/30.5.97 «Διοίκηση - στε- 
λέχωση, οργάνωση της Περιφέρειας». 

5. Την αριθμ. 3045/10.7.98 απόφαση του Γ.Γ.Π.Δ.Μ. 
για Εκχώρηση Αρμοδιοτήτων. 

6. Την αριθμ. 1020/12.12.1994 της Κοινότητας Νυμ¬ 
φαίου Φλώρινας. 

7. Την αριθ. 28/26.4.1996 απόφαση του 2ου Κυνηγετι¬ 
κού Συμβουλίου Αμυνταίου που συμφωνεί με την πρόταση 
της Κοινότητας Νυμφαίου. 

8. Την εισήγηση της Δ/νσης Δασών Φλώρινας σε συν¬ 
δυασμό με την σκοπιμότητα τροποποίησης των ορίων του 
ανωτέρω καταφυγίου θηραμάτων για προστασία, ανά¬ 
πτυξη, αναπαραγωγή και εκμετάλλευση του θηραματικού 
πλούτου και της άγριας πανίδας της Χώρας μας, αποφασί¬ 
ζουμε: 

Τροποποιούμε τα όρια του μόνιμου καταφυγίου θηρα¬ 
μάτων Νυμφαίου και απαγορεύουμε για αόριστο χρόνο τη 
Θήρα κάθε θηράματος σε 8.000 στρέμματα (μερικώς δα- 
σοσκεπούς έκτασης και δάσους) που πληροί τις προϋπο¬ 


θέσεις για την κάλυψη των βασικών αναγκών του θηράμα¬ 
τος σε ότι αφορά την ησυχία, τροφή και νερό, της Κοινότη¬ 
τας Νυμφαίου του Νομού Φλώρινας που ορίζεται ως εξής: 

Αρχίζει από τα τελευταία σπίτια Δυτικά του χωριού Νυμ¬ 
φαίου και με Ν.Δ. κατεύθυνση ανέρχεται η οριογραμμή 
την ράχη που φθάνει στην θέση Αγνάντια (υψομ. 1672 μ.) 
από εκεί στην θέση Εντερές (υψόμ. 1508 μ.) κατεβαίνουν 
στον δρόμο προς Περικοπή τον οποίο ακολουθεί μέχρι την 
διασταύρωση προς Δροσοπηγή. Από εκεί με Β. κατεύ¬ 
θυνση ακολουθεί τον δρόμο προς Δροσοπηγή, μέχρι την 
στροφή Ζ (Ζήτα) από εκεί Ν.Α. κατεύθυνση ανέρχεται το 
ρέμα μέχρι την θέση Οξεία κορυφή (υψόμ. 1781). Από 
εκεί ακολουθεί την κορυφογραμμή και διέρχεται από την 
θέση Γουναράς (υψόμ. 1695 μ. και 1679 μ.) φθάνει στη 
θέση Τζιάρα (υψόμ. 1583 μ.) και με Ν. κατεύθυνση κατε¬ 
βαίνει την πλαγιά, μέχρι τα τελευταία σπίτια Δυτικά του 
χωριού Νυμφαίου, από όπου άρχισε η οριογραμμή. 

Η δίωξη των «επιβλαβών» θηραμάτων μέσα στο καταφύ¬ 
γιο ενεργείται σύμφωνα με τα άρθρα 4 παρ. 7 του Ν. 
177/75 και 3 της 414985/29.11.85 κοινής απόφασης. 

Οι παραβάτες τιμωρούνται με τις ποινές που προβλέπο- 
νται από τα άρθρα 287 παρ. 9 και 18 του Ν.Δ. 86/69 «Δα¬ 
σικός Κώδικας» ή 9 παρ. 3 της 414985/29.11.85 κοινής 
απόφασης «μέτρα διαχείρισης της άγριας πτηνοπανί¬ 
δας». 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Αναπόσπαστο τμήμα της απόφασης αυτής είναι το συ¬ 
νημμένο απόσπασμα χάρτη κλίμακας 1:20.000, όπως συ¬ 
ντάχθηκε και θεωρήθηκε από την Δ/νση Δασών Φλώρι¬ 
νας. 

Η απόφαση αυτή να δημοσιευθεϊ στην Εφημερίδα της 
Κυβερνήσεως (άρθρο 3 Ν. 177/75 ΦΕΚ 205/Α/1975) και 
θα ισχύει από το κυνηγετικό έτος 1998 - 1999. 

Φλώρινα, 6 Αυγούστου 1998 

Ο Γενικός Διευθυντής 
ΧΡΗΣΤΟΣ ΝΑΤΟΣ 

Αριθ. 18.075 ( 5 ) 

Τροποποίηση της συστατικής πράξης του δημοτικού νομι¬ 
κού προσώπου με την επωνυμία «Σχολική Επιτροπή 
6ου Δημοτικού Σχολείου και 6ου Νηπιαγωγείου» του 
Δήμου Ελευθερίου - Κορδελιού του Ν. Θεσσαλονί¬ 
κης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27.8.1990). 

3. Τις διατάξεις της παρ. 10 του άρθρου 6 του Ν. 2503/ 
1997. 

4. Την αριθ. 31891 /18.10.1989 απόφαση του Νομάρχη 
Θεσσαλονίκης που δημοσιεύθηκε στο ΦΕΚ 833/Β/ 
31.10.1989 με την οποία συστάθηκε ίδιο Νομικό Πρό¬ 
σωπο στο Δήμο Ελευθερίου - Κορδελιού με την επωνυμία 
«Σχολική Επιτροπή 6ου Δημοτικού Σχολείου και 6ου Νη¬ 
πιαγωγείου». 

5. Την αριθ. 113/1998 απόφαση του δημοτικού συμ¬ 
βουλίου Ελευθερίου - Κορδελιού, αποφασίζουμε: 

Τροποποιούμε την αριθ. 31891/18.10.1989 (ΦΕΚ 
833/Β/31.10.1989) απόφαση του Νομάρχη Θεσσαλονί¬ 
κης που αφορούσε τη σύσταση ίδιου νομικού προσώπου 
στο Δήμο Ελευθερίου - Κορδελιού του Νομού μας με την 
επωνυμία «Σχολική Επιτροπή 6ου Δημοτικού Σχολείου και 
6ου Νηπιαγωγείου» το οποίο μετονομάζεται σε «6η Ενιαία 
Σχολική Επιτροπή 6ου Δημοτικού Σχολείου - 6ου Νηπια¬ 
γωγείου και Γ' Γυμνασίου» λόγω συστέγασης των παρα¬ 
πάνω σχολείων. 

Το νομικό πρόσωπο διοικείται από διοικητικό συμβούλιο, 
σύμφωνα με τις διατάξεις της παρ. 3 του άρθρου 203 του 
Δημοτικού και Κοινοτικού Κώδικα και της παρ. 8 του άρ¬ 
θρου 5 του Ν. 1894/1990. 

Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο του διοικητικού 
συμβουλίου και όταν αυτός κωλύεται από τον Αντιπρόε¬ 
δρο. 

Κατά τα λοιπά ισχύει η αριθ. 31891/18.10.1989 (ΦΕΚ 
833/Β/31.10.1989) απόφαση του Νομάρχη Θεσσαλονί¬ 
κης. 

Κάλυψη δαπάνης: Από τις διατάξεις της απόφασης αυ¬ 
τής δεν προκαλείται δαπάνη σε βάρος ίου προϋπολογι¬ 
σμού του Δήμου Ελευθερίου Κορδελιού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Ιουλίου 1998 
Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 


Αριθ. 1375 ( 5 ) 

Τροποποίηση απόφασης απαγόρευσης κυνηγίου στην λί¬ 
μνη Στυμφαλίας Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του Π.Δ. 51/1987 «Καθορισμός περιφερειών της χώ¬ 
ρας, για τον σχεδίασμά, προγραμματισμό και συντονισμό 
της Περιφερειακής Ανάπτυξης». 

β) Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

γ) Του άρθρου 258 παρ. 5 Ν.Δ. 86/69 «περί Δασικού 
Κώδικα» που προστέθηκαν με τις διατάξεις του άρθρου 7 
Ν. 177/75. 

δ) Του Π.Δ. 94/1993 «Καθορισμός αρμοδιοτήτων που 
διατηρούνται από τον Υπουργό και τις περιφερειακές αρ¬ 
χές ή όργανα διανομαρχιακού επιπέδου του Υπουργείου 
Γεωργίας». 

2. Την αριθ. 414985/29.11.85 κοινή απόφαση του 
Υφυπουργού Εθνικής Οικονομίας και αναπληρωτή 
Υπουργού Γεωργίας (ΦΕΚ 757/τ.Β'/85). 

3. Τις αριθ. 78006/2538/1.7.94 και 85352/3697/ 
19.7.93 διαταγές του Υπουργείου Γεωργίας. 

4. Την απόφασή μας αριθ. 298/27.2.96 (ΦΕΚ 150/ 

1996 τ.Β') με την οποία απαγορεύτηκε το κυνήγι όλων των 
θηραμάτων από 1.8.1996 μέχρι 31.7.2010, στην ευρύ¬ 
τερη περιοχή της Λίμνης Στυμφαλίας Κορινθίας. 

5. Τις αριθ. 3055/4.6.97 και 4765 π.ε,/20.7.98 αναφο¬ 
ρές εισηγήσεις του Δασαρχείου Κορίνθου και τα λοιπά 
στοιχεία που τις συνοδεύουν, απ’ όπου προκύπτει η ανά¬ 
γκη τροποποίησης της ως άνω απόφασης απαγόρευσης 
της Θήρας στην προαναφερόμενη περιοχή σε ότι αφορά 
το μέγεθος της έκτασης που απαγορεύτηκε, δεδομένου 
ότι από το διάστημα της απαγόρευσης και μέχρι τώρα δια¬ 
πιστώθηκαν τ- ακόλουθα, α) Συνεχείς αντιδράσεις των κα¬ 
τοίκων της περιοχής και των Κυνηγετικών Συλλόγων του 
Νομού σχετικά με το μέγεθος της χερσαίας έκτασης που 
περιλαμβάνει η απαγόρευση, β) Παρ' ότι ο χρόνος της 
απαγόρευσης είναι μικρός, τα αποτελέσματα είναι προδή- 
λως ευνοϊκά, καθ’ ότι στη λίμνη για πρώτη φορά η ορνιθο- 
πανίδα, ενδημική και αποδημητική, ησύχασε και οι πληθυ¬ 
σμοί των διαφόρων ειδών άρχισαν να αυξάνονται θεαμα- 
ταικά και γ) Προς τούτο ο μεγάλος χερσαίος χώρος, που 
περιλαμβάνει η απαγόρευση, συνέβαλε από ελάχιστα έως 
καθόλου, αποφασίζουμε: 

Τροποποιούμε την αριθ. 298/27.2.1996 απόφασή μας, 
μόνο σε ότι αφορά την έκταση και τα όρια απαγόρευσης 
όλων των θηραμάτων για την περίοδο από 1.8.1996 μέχρι 
31.7.2010 στην ευρύτερη περιοχή Λίμνης Στυμφαλίας, 
διοικητικών ορίων Κοινοτήτων Λαύκας - Καστανιάς - Δρο¬ 
σοπηγής και Στυμφαλίας Νομού Κορινθίας. 

Περιορίζουμε την έκταση από 8.875 στρέμματα σε 
5 >325 στρέμματα. 

Ορίζουμε την νέα οριογραμμή της έκτασης των 5.625 
στρεμμάτων που απαγορεύεται το κυνήγι όλων των θηρα¬ 
μάτων κατά την προαναφερόμενη περίοδο, όπως αυτή 
έχει οριοθετηθεί κι' εμφανίζεται στο απόσ οσμα χάρτη 
ΓΥΣ του Νομού Κορινθίας που συνοδεύει την παρούσα, 
όπως ακολούθως: Η οριογραμμή αρχίζει από την θέση 

«Σιούρι» Κοινότητας Λαύκας, ακολουθεί το αγροτοδασικό 
ασφαλτόδρομο μέχρι το αντλιοστάσιο Λαύκας (συμπίπτει 
με το όριο του καταφυγίου θηραμάτων στην θέση Γιδόμα- 
ντρα Λαύκας). Από το αντλιοστάσιο Λαύκας κατευθύνεται 
με νοητή ευθεία γραμμή μέχρι το σημείο διασταύρωσης 
της ΕΠ. Ο. Κιάτου - Στυμφαλίας - Γκούρας με την Επ. Ο 
προς Κοινότητα Δροσοπηγής (εικονοστάσι). Στη συνέχεια 
ακολουθεί την πορεία προς Κιάτο, της προαναφερόμενης 
Επ. Ο. (Κιάτου - Στυμφαλίας - Γ κούρας) μέχρι τις πηγές 
Στυμφαλίας, μέσα στην ομόνυμη Κοινότητα. Από τις πη¬ 
γές ακολουθεί το Βοχαϊτικο χάνδακα μέχρι συναντήσεως 
της βόρειας στοάς της Σύραγγας του Ανδριανείου Υδρα¬ 
γωγείου στην θέση «Σιούρι». Από την θέση αυτή ανέρχεται 


στην Επ. Ο. Καλλιάνων - Σκοτεινής, το οποίο ακολουθεί 
μέχρι συναντήσεως του αγροτοδασικού ασφαλτόδρομου 
στην θέση «Σιούρι» Λαύκας απ’ όπου και άρχισε. 

Το Δασαρχείο Κορίνθου παρακαλείται για την έκδοση 
της σχετικής Τροποποιητικής Αστυνομικής Απαγορευτι¬ 
κής Διάταξης Θήρας. 

Από τις διατάξεις αυτής της απόφασης δεν προκαλείται 
δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 14 Αυγούστου 1998 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

